Okie Agustina

Okie Agustina (lahèr tangghâl 25 Agustus 1982) aropa'aghi sorang aktris sareng moḍèl ḍâri bhângsa Inḍonèsia.Rani Asnurida. "Biodata dan Profil Okie Agustina, Rumah Tangganya Kembali Disorot ". IDN Times. 2023-11-11. Èyaksès 2026-01-20. Salèrana lu-ghâlluna amaèn ḍâlem filem Binal Jembatan Semangghi.

 Kaoḍi'ânna dhibi'èn 
Okie Agustina sabbhân aghâmana toman Kristen, namong salèrana maso' Islam nalèkana akabin sareng orèng sè dhâddhi vokalis ḍâri band Ungu, èngghi panèka Pasha. Okie Agustina akabin sareng Pasha Ungu è tangghâl 22 Agustus 2003. Ḍâri kabinan kasebbhut, kaḍuwâna ngaghunghè tello' ana' èngghi panèka Kiesha Alvaro Putra Sigit, Shakiena Azalea Putrina Pasha sareng Nasya Anaya Putri Valentina Pasha. Sajjhek awwâl akabinz kaḍuwâna segghut èkabhâraghi ta' saè. Maskè ènga' ka'rowa, saamponna 6 taon akabin, akhèrra kaḍuwâna apèsa mètorot aghâma è bulân Agustus 2009, saterrossa apesa mètorot hokom è bulân Nopèmber 2009. Kabinan kaḍuwâna akhèrra apèsa è tangghâl 20 Jânuwari 2009. Tello' ana'na èrabât sareng Okie.

Saamponna apèsa sareng Pasha, Okie molaè ngasah kamampowânna è ḍunia entertainment. Tanto panèka èonèngè sareng mantan rakana, Pasha.

Molaè ḍâri dhâddhi moḍèl vidèo klip, salèrana nerrosaghi ḍâlem biḍang musik kalabân dhâddhi proḍuser ḍâri sèttong band anyar, Kraton. Ḍâri dhâddhi proḍuser band anyar, Okie jhughân toman dhâddhi parèntèng lampa.

 Kasus 
È tangghâl 29 Julè 2009, Okie alaporaghi mantan rakana, Pasha ḍâ' Polrès kottha Bogor karana sangka'an kekerasan. Mètorot katerrangan ḍâri kapolisiân, bâkto ka'rowa Okie sareng Pasha pareppa'an abu-dhâbu tentang na'kana'na. Namong ta' nemmo jhâlân, sampè' bâḍâ sè mokol."Berkas Pasha Ungu Segera Dilimpahkan ke Kejaksaan ". Tempo. 2009-11-19. Èyaksès 2026-01-20

Èbhu ḍâri Kiesha Alvaro Putra Sigit, Shakiena Azalea Putrina Pasha sareng Nasha Anaya Putri Valentina Pasha molaè akarèr è ḍunia tarik sowara nyosol mantan rakana. Salèrana makalowar hit singgel Sètttong Sampè' Sèdha è awwâl bulân Sèptèmber 2009.

È awwâl Oktober 2009, Okiè ngako manabi ampon ngaghunghè orèng lakè' sè ngèssè'è kaoḍi'ânna samangkèn. Kabhârna orèng lakè' sè ontong panèka èngghi panèka orèng sè ngaggungè usaha, namong Okie nolak kaangghuy ajellasaghi orèng lakè' kasebbhut lebbi bânynya'.

Ghita' lastarè kasus penganiayaan sè èlaporaghi sareng Okie ḍâ' ka Pasha, samangkèn bâḍâ kasus anyar. Bâḍâ kabhâr manabi video klip Sèttong Sampè' Sèdha kaghungna Okie ta' èollèaghi sareng sala sèttong tèlèvisi swasta  sampè' Okie ta' èparèngaghi kaangghuy tampil è TV kasebbhut. Yor kabhârna Pasha bâḍâ èbuḍina kadhâddhiyân panèka. Okie dhibi' ta' mabhânḍâr otaba ta' nolak, manabi Pasha ghita' apareng pernyataan ponapa.

 Sombher